Lehendakari

dereita|miniatura|Iñigo Urkullu, elixido lehendakari en 2012.
O **Eusko Jaurlaritzako Lehendakari** (en galego: *Presidente do Goberno Vasco*), coñecido simplemente como **lehendakari**, é a máis alta representación do Goberno Vasco. A súa sede e oficina institucional é a lehendakaritza (*presidencia*), situada en Vitoria, xunto á súa residencia oficial, o pazo de Ajuria Enea.

En éuscaro a palabra *lehendakari* é sinónimo de "presidente" (significa literalmente "primeiro responsable") e pode facer referencia tamén ao presidente do Goberno de Navarra, o presidente do Parlamento de Navarra ou os presidentes de diversas institucións tanto públicas como privadas. Non obstante, fóra dos territorios euscaldúns, coñécese como *lehendakari* ao presidente do Goberno Vasco.

A residencia oficial do lehendakari é o palacio de Ajuria Enea, preto da sede da presidencia do Goberno vasco e da oficina do lehendakari que se atopan en Vitoria-Gazteiz no barrio de Mendizorrotza.

## "Lehendakari" 
Con anterioridade ó establecemento da ortografía oficial do éuscaro nos anos 1970, a grafía empregada era *Euzko Jaurlaritzaren Lehendakari*. Tanto *jaurlaritza* como *lehendakari* son neoloxismos en éuscaro. Foron creados por membros do Partido Nacionalista Vasco.

Os termos xenéricos en éuscaro para "presidente" son *lehendakari(a)* ou *presidente(a)*. En éuscaro, resérvase o neoloxismo "jaurlaritza" para o Goberno Vasco.

## Lista de presidentes do País Vasco 
José Antonio Aguirre foi o primeiro *lehendakari* da *Rexión Autónoma do País Vasco*, pero Francisco Franco Bahamonde suspendeu o estatuto de autonomía de 1936, así como os concertos económicos de Biscaia e Guipúscoa, por consideralas «provincias traidoras». Así a todo, si mantivo os seus similares en Álava e Navarra, por ser territorios onde triunfaron os sublevados tralo golpe de estado de 1936. 

O Goberno de Euzkadi continuou existindo no exilio, con representantes dos mesmos partidos que constituíran o executivo durante a guerra. O PNV resistiuse á disolución do Goberno vasco no exilio, seguindo o modelo catalán, pero apenas actuou entre 1975 e o momento da súa disolución en 1979, trala aprobación do estatuto vasco. Ademais, a dimisión do último representante socialista en xaneiro de 1979 deixouno reducido á súa mínima expresión. 

Os nacionalistas vascos toman a súa lexitimidade do derradeiro lehendakari no exilio, Jesús María de Leizaola, e non do Consello Xeral Vasco, razón pola cal Carlos Garaikoetxea, presidente do Consello Xeral Vasco desde 1979 e primeiro presidente do Goberno Vasco trala aprobación do estatuto de autonomía (1980), aparece regularmente, tanto nas manifestacións públicas dos partidos nacionalistas vascos como na páxina web do Goberno Vasco,como o primeiro lehendakari (ou terceiro, se se inclúen a Aguirre e Leizaola). Porén, os nacionalistas, non adoitan recoñecer nas súas manifestacións o título de "lehendakari" a Ramón Rubial, primeiro presidente do Consello Xeral Vasco, por non ter sido elixido por votación popular, aínda que na web do Goberno vasco si aparece como tal.

A partir de Garaikoetxea, vense empregando a forma *lehendakari* tanto en éuscaro como en castelán.

### Goberno de Euzkadi (Segunda República e exilio) (1936-1978) 
### Consello Xeral Vasco (1978-1980) 
### Goberno Vasco (dende 1980) 
## Notas 
## Véxase tamén 
### Outros artigos 
* Ajuria Enea
* Goberno vasco